
Raport de specialitate privind depunerea proiectului “Dezvoltare rețea de școli verzi în municipiul Drobeta Turnu Severin”, respectiv aprobarea cheltuielilor legate de proiect

[bookmark: _GoBack]UAT Municipiul Drobeta Turnu Severin urmează să depună spre finanţare, în cadrul Planul Național de Redresare și Reziliență, Pilonul VI. Politici pentru noua generație. Componenta C15: Educație. Reforma 6. Actualizarea cadrului legislativ pentru a asigura standarde ecologice de proiectare, construcție și dotare în sistemul de învățământ preuniversitar. Investiția 10. Dezvoltarea rețelei de școli verzi și achiziționarea de microbuze verzi, proiectul “Dezvoltare rețea de școli verzi în municipiul Drobeta Turnu Severin”.
Obiectivul general al proiectului îl constituie asigurarea sustenabilității unităâilor de învățământ preuniversitar prin tranziția la școli verzi. În vederea asigurării tranziției către un sistem educațional sustenabil, Ministerul Educației va demara dezvoltarea unei rețele de școli sustenabile, prietenoase cu mediul cu un curriculum la decizia școlii adaptat educației pentru protecția mediului înconjurător.
Astfel că, din această rețea vor face parte 4 unități de învățământ din municipiul Drobeta Turnu Severin (în limita a 10.000 mp împreună conform Ghidului Solicitantului): Școala Gimnazială „Alice Voinescu“, Școala Gimnazială Nr. 6, Școala Gimnazială nr. 3 și Școala Gimnazială „Constantin Negreanu“.
Investiția vizează modernizarea unităților de învățământ pentru creșterea performanței acestora, urmărindu-se: 
· Îmbunătățirea izolației termice a anvelopei clădirii, a șarpantelor și învelitorilor; precum și a altor elemente de anvelopă care închid spațiul climatizat al clădirii;
· Introducerea, reabilitarea și modernizarea, după caz, a instalațiilor pentru prepararea, distribuția și utilizarea agentului termic pentru încălzire și a apei calde de consum, a sistemelor de ventilare și climatizare, a sistemelor de ventilare mecanică cu recuperarea căldurii, inclusiv sisteme de răcire pasivă, precum și achiziționarea și instalarea echipamentelor aferente și racordarea la sistemele de încălzire centralizată, după caz;
· Utilizarea surselor regenerabile de energie;
· Implementarea sistemelor de management energetic având ca scop îmbunătățirea eficienței energetice și monitorizarea consumurilor de energie (de exemplu, achiziționarea, instalarea, întreținerea și exploatarea sistemelor inteligente pentru gestionarea și monitorizarea oricărui tip de energie pentru asigurarea condițiilor de confort interior);
· Înlocuirea corpurilor de iluminat fluorescent și incandescent cu corpuri de iluminat cu eficiență energetică ridicată și durată mare de viață, tehnologie LED, cu respectarea normelor și reglementărilor tehnice;
· Optimizarea calității aerului interior prin ventilație mecanică cu unități individuale sau centralizată, după caz, cu recuperare de energie termică pentru asigurarea necesarului de aer proaspăt și a nivelului de umiditate, care să asigure starea de sănătate a utilizatorilor în spațiile în care își desfășoară activitatea;
· Lucrări de intervenție asupra clădirilor existente;
· Lucrări exterioare;

În consecinţă, vă rugăm să analizaţi şi să hotărâţi asupra următoarelor:
- depunerea proiectului “Dezvoltare rețea de școli verzi în municipiul Drobeta Turnu Severin”;
- aprobarea valorii proiectul “Dezvoltare rețea de școli verzi în municipiul Drobeta Turnu Severin”  în cuantum de 23.641.277,94 lei fără TVA, respectiv 28.096.437 lei cu TVA;
- aprobarea eventualelor cheltuieli neeligibile ce pot aparea in perioada de implementarea a proiectului;
-  împuternicirea d-lui Screciu Marius Vasile să semeneze toate actele necesare depunerii proiectului în numele UAT Municipiul Drobeta Turnu Severin.


Director executiv Direcţia de dezvoltare locală,
Vâlcu Romulus



Şef Serviciul Dezvoltare Locală şi Managementul Proiectelor,
Vătuiu Mihaela Cati



Întocmit,
Manafu Costinela Denisa
Serviciul Dezvoltare Locală și Managementul Proiectelor
